Univerzum kronológiája

Ahogy a fő oldalon is tárgyaltuk, a Mysterious universe immár 26 éve és lassan töb mint 40 könyv óta hasít az égen, és és tömérdek esemény történt , a következő szócikk próbálja ezeket rendszerbeszedni. A kronológia alapját egy 2003-as GameStar újságon megjelent kronológia adja, mely megegyezik a Hercegnő nyakéke végén találhatóval. 2003 óta nem került publikálásra hasonló kronológia, így jórészt ez elavultnak minősül, illetve a későbbi könyvek (pl Lángvörös égbolt, Csillagok haragja nem is szerepel benne). Illetve néhány helyen a dátumok és események sem stimmelnek, mert máshogy képzelték el az írók, mint ahogy évekel később megírták. Ezen informácik tekintetébe ez a három figyelmeztetés érvényes erre a szócikkre: 
KronológiaAz ősrobbanás kora: A világegyetem kialakulását szabályozó kollektív szupertudat (a Láthatatlanok) manifesztálja az anyagvilágot.
Kr.e. cca. ötmilliárd évvel: A Naprendszer kialakulása, később életfeltétetek a Phaeton (ma kisbolygó-övezet) mágikus, és a Föld anyagi létsíkján. A szupercivilizációk (wrajk, megaira, kyling, ifirit) kialakulása, a folyamat évmilliókig tart.
Kr.e. 500 000: A kylingek csatát vesztve un. zsákvilágokba, mögöttes univerzumokba menekülnek, visszavonulásuk időleges.
Kr.e. 70 000 - 50 000: A von Anstetten és a de Huse dinasztiák uralkodása a Phaetonon. az uralkodódinasztiák eredetileg okkult hatalommal bíró hüllők (megairák). Az Őrzők (wrajk kiválasztottak) emberkísérleteket végeznek a Földön.
Kr.e. 50 000 k.: A Phaeton kozmikus (mágikus) katasztrófáját megelőzően az őrzők a bolygólakók egy részét áttelepítik a Földre. Mu és Atlantisz kialakulása, az emberek és a phaetoánok (ejtsd: pétoánok) keveredése, amit az ősi mítoszok is megénekelnek. "Óriások éltek akkor a földön (és később is), amikor az isten fiai az ember lányaival összeházasodtak, és ezek gyermekeket szültek nekik, ezek a régi idők híres hősei" Ter. 6, 4. (Sheenard-Fawcett: Phaeton-saga. Előkészület alatt.)
Kr.e. 30 000 k.: Nagy földi kivándorlás, űrhajók tízezreivel és wrajk segítséggel mutáns törzsek hagyják el a Földet. (Spontán, gondolati mutáció: az első földi kivándorlás embereire jellemző a mutációnak ez a korántsem természetes, mentálisan irányított formája. Az első kivándorlási hullám óta eltelt harmincezer évben a spontán módon keletkezett emberi, de nem földi fajok száma több ezres nagyságrendű.) Ugyanakkor létrejön Mu.
Kr.e. 20 000 k.: Mu megsemmisülése után az átvándorlók létrehozzák a már kissé megborult és megkeveredett Atlantiszt.
Kr.e. 10 000 k.: Atlantisz pusztulása. A tudást Ó-Egyiptom istenpapjai (wrajkok és megairák) viszik tovább, amely a folyamvölgyi civilizációkban 6000 évvel később már csak töredékében ismeretes. Széth főpapja a wrajk Heka és a megaira Czisz (Gwandolyn von Anstetten) összecsapása, ami közel 12 600 év múlva folytatódik a wrajkok építette Kheopsz-piramisnál. (Fawcett: Aranypiramis)
Kr.e. 9600 k.: A Nagy Okkult Hasadás korszaka. A földi mágikus birodalmak hanyatlása, a de Huse familia és a Phaetonról érkezett szirmillek elűzése a von Anstettenek által (első említése: Fawcett: Feketecsuklyások). A mitikus "aranykor" vége, a legősibb folyóvölgyi civilizációk kialakulásának kezdete a Földön. Az Őrzők átadják az emberiségnek a misztikus tudás egy részét és távoznak, a három hátrahagyott felvigyázó a héber mítoszok szerint: Szenoi, Szanszenoi, Szemangelof.
Kr.e. 4000 k.: A sumér civilizáció, a minimális határ ameddig a Katedrális lefelé haladhat.
Kr.e. 2000 k.: Wulong, a legendás mutáns kalózvezér a világegyetem egy messzi-messzi pontján , a Földtől távol megalkotja űrhajóját, a Tündöklő nyarat. (Sheenard: Alice. np/nem publikált/)
Kr.u. 33: A Krisztus-esemény. A Katedrális (Szenoi) lezárja a kort.
64: Negatív entitások (Lilith és Gelal manifesztáció) és a Katedrális összecsapása az ókori Rómában, Néró császár uralkodásának idején. A nagy római tűzvész. a Második Intervenciós csoportot Szenoi (William Suger) küldi le (hívja le magához) 2295-ből. (Fawcett: A Katedrális harcosai; A Katedrális legendája)
500 k: Arthur és a Kerekasztal lovagjai a grált kutatják.
550 k: A wrajkok megpróbálják a megairák nyomait eltüntetni a kora¬középkori Brittanniából. A történelemhamisításnak áldozatául esik a szigetvilág kelta istenpantheonjának egy része is. (Sheenard: Az Excalibur keresése)
620 k: Mohamednek "súg" egy ifirit és létrejön az iszlám.
800 k: Avar ötvösök a magyar táltosok irányítása mellett összeállítják a kétpólusú világot szimbolizáló, későbbi Magyar Szent Koronát. A Titkos Koronaőrség megalakulása. A Korona a később elszenvedett sérülések következtében veszít a "hatalmából" és a misztériumhordozó nép uralkodói dinasztiája férfiágon kihal (1301). A magyarsággal kapcsolatba kerülő birodalmak a turáni átok következtében elsüllyednek a "történelem mocsarában". (Fawcett: A Korona hatalma)
1300-1600-ig: templomos lovagrend, rózsakeresztesek, reformáció, nagy pestisjárvány és az inkvizíció mindenek fölött. A Katedrális legjobb ügynökeinek élete és munkássága. (Fawcett: Az ötödik evangélium - np; Sheenard: Vezéráldozat - np)
1898-1899: Egy szirmill, az elűzött fajok egyik képviselője (PAT a Feketecsuklyásokból) a Földön jár, s később megírja visszaemlékezéseit a dawsoni aranylázról. (Fawcett: Dawson - np)
1917: A megairák lényegbevágó és az emberiség jövőjére vonatkozó információkat adnak át a katolikus egyháznak a portugáliai Fatimában.
1940-es évek: Fonnan űrkalózok elterjesztik az LSD-t a Földön.
1950-es évek: A Földet egyre sűrűbben látogatják földönkívüli civilizációk, a roswelli UFO később Gabriel Herites a GAMMA parancsnokának tulajdonába kerül.
2000 k.: Attila kardjának helyét keresi a Tiszában a Katedrális egyik tudományos csoportja, intervenciós fedezet mellett. (Sheenard: Vaskoporsó -np)
2015: Egy Borivoje Djokics nevű tizenkét éves szerb gyerek transzcendens élményen esik át, később dinasztiát alapít, az extrém képességeket sejtemlékezet útján átörökítik az utódok. (Fawcett: Szlobodan Djokics magánélete -np)
2096: Egy terror istacsoport elfoglal egy protongyorsítót a világűrben és a Föld felé fordítja. Az első tévedésből elindított idegen invázió a Föld ellen. (Sheenard: Kapu az égen -np)
2123: A Hezbollah atomcsapással sújtja az Egyesül Államokat. (Braxton Smith regénye)
2125 után: Az energiaháborúk kora.
2190: Az Új Világrend (Novus Ordo Seclorum) megalakulása. A korszak elnevezése az akkori pápától ered, a korszakra illesztett elnevezés a hatalmas ipari konglomerátumok vezette nemesi beütésű politikai szövetségre is átvezetődik (Konföderáció) és a technokrata-arisztokratikus hatalom előszeretettel használja magára.
2230 k.: Elképesztő méretű paranormál és misztikus jelenségek szerte a Földön.
2242: A Novus Ordo Seclorum egy titkos Szervezetet hoz létre, hogy az újonnan tapasztalt parapszichológia tudománykörébe tartozó jelenség megerősödésének kiváltó okait kutassa (az ok Szenoi kísérletezése az időutazás technológiájával). A Szervezet eljut egyes bolygókra is.
2245: William Suger (Szenoi) létrehozza a Katedrálist, az intézmény titokban működik, létezéséről csk a NOS legmagasabb szintjén tudnak.
2275: Evangelin Montelini (Tess Gordon) születése.
2290: William Stock és Richard Bauer kifejlesztik a Stockbauer-rombolót.
2295: A 4ohn-Michael Kerwin vezette Második Intervenció az ókori Rómába indul. A csoport visszatérése után Szenoi végleg távozik a Földről, Tess Gordon halhatatlan lesz. (Fawcett: A Katedrális harcosai; A Katedrális legendája)
2300-as évek eleje: A Szervezet felismeri, hogy bizonyos erőknek (legyenek azok szupercivilizációk, vagy mások) bizonyos bolygókkal kísérleti szándékaik vannak. A féregvezetékek mentén történő űrutazás lehetősége még ismeretlen technológia az emberiség számára, az egyre általánosabbá váló "mélyugrás" módszer segítségével a pionírok mindössze 100-120 fényéves körön belül képesek gyarmatosítani, és 500 fényéves körön belül kalandozni.
2311-21: A kis szürkék kiírtása (Sheenard: Invázió - A bosszú útja)
2350: A Titkos Koronaőrség a magyarországi Parlament épületéből ellopja a Szent Koronát és a Kaus Medius harmadik bolygójára, az Okeanoszra viszi, ahol 250 évig őrzik. (Fawcett: A Korona hatalma)
2355: Megszületik Susie Klein a Katedrális történetének leghíresebb fegyverfejlesztője, a harmadik generációs "alakváltó" Stockbauerek megalkotója.
2376: Egy ismeretlen hatalom tizenkétmillió kínait telepít el a Földről a 65 fényévnyire lévő Nagymedve-csillagképhez, hogy ott őrizzék az Égi Kaput. (Sheenard: Az Excalibur keresése)
2377: Susie Kleint beszervezi a Katedrális.
2380-tól: A Novus Ordo Seclorum hanyatlásának kezdete. A Konföderáció külső hódításokban akarja levezetni a belső válságot. Egy fiatal, paranormál képességekkel megáldott vadászpilóta testvérpár (Gillian-testvérek, az űrhajóik elnevezései után "Bowman"-testvérek) felbukkanása. A Bátynak és húgnak senkihez sincs köze, a 17. Különleges űrflotta felderítői. (Sheenard: "Bowman"- sorozat -np)
2385: Susie Klein "macskája". Az első harmadik generációs Stockbauerek. Megszületik a Korona hatalmá-ban felbukkanó "gepárd" és "kislány". A Katedrális Tess Gordon parancsára felkészül a teljes illegalitásba vonulásra, kezdetét veszi az elmúlt 150 év leghíresebb intervenciósainak reprodukálása. (Fawcett: A Katedrális apokalipszise - előkészületek alatt)
2389: Gin "Bowman" találkozik Nathanellel, az ötödik szupercivilizációval.
2390-től: A "Bowman"-testvérek kalandorok lesznek, és kapcsolatba kerülnek a megaira Von Anstettenekkel, akik rendelkeznek a féregvezetékek ismeretére vonatkozó tudással. (Sheenard: Bowman-sorozat -np)
2395: A Katedrális és a von Anstettenek találkozása. (Fawcett: A Katedrális apokalipszise -np) A Cég harcba száll a magántársaságok ellen, teljes illegalitásba vonul és a misztikus matematikai-tudás őrzését a villnegronok népére bízza. (Fawcett: Szűz infrafényben)
2395: Susie Klein konfliktusba keveredik Tess Gordonnal, majd fellázítja a "tizenketteket", akik egy R.ousseau-nak nevezett fegyver vezetésével szembefordulnak a Katedrálissal. Susie Klein egy félig démoni félig emberi entitássá változik és a Stockbauerek királynője lesz. (Fawcett: A Katedrális apokalipszise -np)
2398-tól: A NOS által szorgalmazott nagymértékű kitelepülési hullám indul a Földről.
2400. november: A Kárpátia csillaghajó huszonötezer magyar pionírral a fedélzetén elhagyja a Naprendszert, és a Perifériára indul. (A továbbiakban minden a magyarságra vonatkozó információ részét képezi Fawcett A Korona hatalma című regényének)
2402. május: A Kárpátia leszáll a Pannonon. A Novus Ordo Seclorum neokolonizációs törvényei értelmében a bolygó 111 évig Magyarország elidegeníthetetlen részét képezi.
2405: A von Anstettenek nyílt megjelenése a Földön, a NOS bukása, a Dominátus kezdete, a megairák teljes agymosást hajtanak végre az emberiségen. (Sheenard: Bowman-sorozat -np)
2406: A pannoni ideiglenes kormány kikiáltja a Turáni Csillagszövetséget.
2410: I. von Anstetten törvényei a legális kivándorlás megfékezésére. Megalakul a Praetoriánus Gárda, az első főparancsnok Gin "Bowman".
2426: A von Anstettenek hatalmának ellensúlyozására a Pápa az Ubi solitudinem faciunt (Ha valahol pusztaságot teremtenek) bullájával megalapítja az űrtemplomos Lovagrendet. A Kongregáció (Inkvizíció) megerősödése, a klerikális entitások Klára, Adalbert és Jeanne megszületése.
2465 k.: a turáni OPOS-szekta megalakulása a Pannonon. Egy technomisztikus szertartás során megszületik Lauder Stenonis, a későbbi nagymester.
2470: Az OPOS hamisítványokra cseréli a Parlamentben őrzött koronázási ékszereket, az eredeti jogar, az országalma, a kard és a palást a Pannonra kerül.
2500: II. von Anstetten uralkodásának kezdete. Susie Klein (a megairák számára Houderdini - a Myterious Universe szimbólumaként szereplő szárnyas nő. Lásd: az Aranypiramis epilógusában a kápolnajelenet) megépíti a von Anstettenek űrkastélyát, a munkálatok tíz évig tartanak.
2550: A Pannon déli Tamas törzse hipertérgátakkal lezárja a rendszer-közeli bolygók kereskedelmi útvonalait. A turáni-birodalmi konfliktus kezdete.
2552. június 2.: A terfoláni csatában az egyesült turáni haderő súlyos csapást mér a császári csapatokra, a turániak először használnak stratégiai célokra plazmaíjat.
2552: III. "Nagy" Anstetten a galaxis berillium-achát trónján. A mágikus tudományok betiltása, a feketecsuklyás okkult testőrség megalakulása.
2600: Nagy Anstetten harca az Okeanosz küklopszai ellen. Tivadar halála. A császár lepecsételi Caribramethan kapuját.
2605: IV. von Anstetten a "Démoncsászár" kerül a galaxis trónjára.
2620: A polgárháború kezdete a Pannonon.
2638: Brett Shaw születése.
2668: Véget ér a Pannon polgárháború.
2670: Fawcett: Ópiumkeringő, Megátkozott bolond világ
2670: Brett Shaw és az OPOS a Magyar Szent Korona nyomában. A Turán Királyság meglakulása, I. Stephanus trónra lépése. (Fawcett: A Korona hatalma) Katonai együttműködés a Pannon és a Galaxis császára között.
2671: A Kongregáció törli Jeanne emlékezetét és újraalkotja az entitást.
2761: Fawcett: Feketecsuklyások, Aranypiramis...
2673: Shaw kilép a Praetoriánus Gárdából és kalandor lesz.
2673: Shaw a Michelle nevű Renegáttal együtt kutatja Yasmin Katchikan nyomát. (Fawcett: Hosszú út a trónig, baby -np) Yasmin testvéröccse egy francia hercegnővel összeházasodva meglapítja a nemesi Katchikan-dinasztiát. (Sheenard: Démonvért hullajtva -np)
2674: Shaw találkozik későbbi feleségével, Carla Johnsonnal és puszta szórakozásból munkát vállal egy kirándulóhajón. (Fawcett: Hogyan legyünk Sherlock Holmes?)
2674 végén: Caroline-Blindamoor von Anstetten a galaxis császárnője.
2674-2680: A Dominátus hanyatlásának kezdete.
2680: Susie Klein meggyilkolja Caroline-Blindamoort.
2680 után: A császárság és a galaxis kisebb-nagyobb birodalmakra hullik. Nathanel népe megjelenik a galaxisban, hogy ellensúlyozza a szupercivilizációkat.
2700-2800: Átmeneti kor I. Harmadik és negyedik generációs Stockabuer csoportok kialakulása a galaxis több pontján, a folyamat titokban zajlik. A Katedrális egyre intenzívebb intervenciós tevékenységet folytat. Nathanel népe egyenlőre figyel..
2722: A megairák az emberiség kollektív tudatalattijára támaszkodva megalkotják ludast, hogy felszabadítsák a gyűlölet erejét.
2800 k.: Az űrtemplomos Lovagrend pusztulását okozza egy kyling, miközben meg akarja őket erősíteni. Az űrtemplomosok titkos társaságként működnek tovább és térítőmunkát folytatnak a "kétszer-élők" világain.
2800-2900: Átmeneti kor II. (a kolóniaháborúk kora)
2905: A gilleth-mutáns háború kirobbanása. Pár éven belül az egész galaxisban elharapóznak a harcok, és átterjednek a háttérvilágokra is. A "kétszer-élők" a gilleth-ek mellé állnak, céljuk a harmincezer éves mutációk kiirtása, az emberi vérvonal megtisztítása, kyling segítséggel. A történelem legnagyobb kiterjedésű és leghosszabb háborúja, sem időbeli, sem térbeli korlátai nincsenek. A háború kitörésekor már évezredek óta zajlik.
2912: A denevérhez hasonlító "pontlétű" dioránok véletlen felfedezése egy háttérvilágban. A dioránok a féregvezetékek csomópontjaihoz húzódnak. Belőlük áll össze a Tízezer Szikla Menedékének Boldogság Hadserege.
2936: A gilleth-mutáns háború eléri a Pannont. Az OPOS szembekerül a bőszülten támadó dioránokkal. Ez az első alkalom, hogy a dioránok nyíltan megmutatkoznak.
2948: Calogero Dieci, XIII. Sándor pápaként a katolikus egyház szentjeinek és mártírjainak klónozásával és megidézésével létrehozza a Vaskesztyűsök rendjét, amely a pápai hatalom első vonalbeli hadserege lesz.
2950 k.: York Katchikan megszületik egy nemesi családban. (Kezdetét veszi Anthony Sheenard Katchikan-sorozata)
2955: Támadás éri York szülőbolygóját, szülei küldetést vállalnak magukra, és a tőlük elszakított York hivatásos túsz lesz ötévesen. Túszként bolygóról bolygóra hurcolják. Életének következő húsz éve így telik el.
2966: A gilleth-mutáns háború vége. A harc helyenként még tovább folyik, az űrtemplomos Lovagrend felszámolása.
2974: York huszonöt évesen a maga ura lesz. Nyughatatlan természeténél fogva járja az emberlakta világokat és műkereskedelemmel foglalkozik.
2978-79: Yorkot a Doolhofra hívják, ott él egy évig. Egy madárszobor nyomában járva belecsöppen a wrajkok és a kylingek harcába. Itt találkozik későbbi wrajk barátjával (Jacques de Molay), és itt hall először a kylingokról. Elkapja a vírust és a tudás letéteményese lesz. (Sheenard: A holtak galaxisa)
2980-as évek: York és de Molay az E'emelekre utazva meg akarja szerezni a Novus Ordo Seclorum egy régi ereklyéjét, közben belecsöppen egy helyi vallásos rend és a bolygón élő olasz maffia konfliktusába. (Sheenard: Misztériumjáték - Misztériumharc)
2989: York személye a Stoicheia homlokterében, kyling "feltámadás"
2990:Szenoi (William Suger) visszatér a Földre.
2992: York Katchikan a Földön, indián sámánok között. Megtudja, miért lett hajdanán Tiltott Földrész Amerika. A Katchikan nevet ekkor változtatja Ketchikanra.
2993: Jacques de Molay halála (Sheenard :Vezéráldozat -np)
2994: Tess Gordon inspirációinak hatására York egy plakett nyomában a Tim- poura utazik, hol megtalálja Wulong ötezer éve rejtett hajóját, a Kitörést. (Sheenard: York napsütése)
2990-es évek közepe: York kalóztevékenységet folytat egy ifirittel. (Sheenard: Tündöklő nyár - np)
2996: York sírrablókat fosztogatva megtalálja az egyiptomi Napbárkát, Illés szekerét és mindeközben szembekerül a megaira kísérletezés legszörnűybb teremtményével, Iudas-szal.
2997: York eljut a Tízezer Szikla Menedékére, ahol szerelmes lesz egy kínai nőbe, és a legendás Excalibur felkutatására indul. (Sheenard: Excalibur keresése - A Fekete Sárkány Testvériség; Sheenard: Az Excalibur keresése 2. - A Kard lovagjai )
2997: A Láthatatlanok "lehelete" szétárad a Megrezből. Nyomában harag kétségbeesés az ismert világegyetemben. ludas sérüléseket szenved, de felépülve erősebb, mint valaha.
2998: York egy neogótikus kastély védelme közben lejut a bolygó mélyéből induló féregvezetékbe. A háttérvilágok és a saját galaxisunk féregvezetékeinek rajzát részben itt ismeri meg. (Sheenard: A pokolba vezető út -np) Találkozik a világegyetem legöregebb lényével és megküzd a "Bronztükör Démonaival". (Sheenard: A bronztükör démonai)
2999: Egy wrajk és Sarin, az ifirit összecsapása. Az útmutatások alapján York rálép a végső útra és elindul a Szent Grál keresésére. A villnegronok elvezetik Yorkot a Katedrálishoz.
3000: York Ketchikan találkozik az örökké fiatal testben élő Tess Gordonnal, aki a Katedrális örökös Bíborosa.
3001: York Ketchiken kapcsolatba kerül a turáni OPOS-sal és nagy kelta táltosok között Mátyás egyik elveszett Corvinájának felmutatásával. (Sheenard: Corvinum Hungarorum -np)
3002-3006: York és Tess időutazásai, Arthur udvarába, Jeanne d'Archoz, Mohamedhez és a Szenoi által lezárt korokba. York ismét szembekerül ludas- szal.
3006: A tudás felszabadul. York felmutatja a Grált és az OPOS hozza a Szent Koronát. A klerikális entitások letaszítva - Klára és Adalbert a lovagrend pusztulása óta küldetésüket keresik - kihívják a síkra a Láthatatlanokat, akiknek első vonalbeli árnyképei jelennek meg, ezek a Demiurgoszok. A négy szupercivilizáció eltérően reagál. Ha Demiurgoszok megerősödnek, a Láthatatlanoknak évmilliárdokig újfent a háttérben kell maradniuk. Brett Shaw elhivatása a Katedrális által. York hozza a Bowman leszármazottakat, szereplőként többek között felvonul Rasputyin, Nostradamus, István király, Arthur, Keresztelő Szent János és Atum-Ré napisten is valamilyen formában.
3010-től: A Demiurgoszok legyőzése, a Láthatatlanok megnyilatkozása. A villnegronok megpróbálják a tér szövedéke mellett az idő szövedékét is meghajlítani, hogy megvalósulhasson az örökkévalóság, s ekkor megnyílik minden kapu és átjáró... A múlt teljes lezárása, a világegyetem egy és örök, a valós idő fogalma egyszer és mindenkorra megszűnik. Ezzel a momentummal véget ér a Mysterious Universe - ciklus.
Category:Misc